דוחה

דּוֹחָה (בערבית: الدوحة, תעתיק מדויק: אלדַּוְחָה) היא בירת קטר והעיר הגדולה בה. העיר שוכנת במזרח המדינה על שפת המפרץ הפרסי ומשתרעת על פני 189 קמ"ר. על פי מפקד האוכלוסין האחרון משנת 2020 אוכלוסיית העיר עצמה מנתה 872,450 בני אדם, וביחד עם אזור התעשייה השייך לה מנתה כ-1.186 מיליון בני אדם. בעיר ובפרווריה מתגוררים למעלה מ-80% מאוכלוסיית המדינה. רוב תושבי דוחה הם מוסלמים (סונים). היסטוריה דוחה נוסדה ב-1850 ונקראה אל-בדע. בשנת 1882 נבנתה מצודת אל-וג'בה בדרום העיר[דרוש מקור], ושנה לאחר מכן הוביל שייח' ג'אסם את הצבא המקומי לניצחון על העות'מאנים. ב-1916 הפכה העיר לבירת מדינת חסות בריטית. עם קבלת עצמאותה של קטר ב-1971, הוענק לעיר שמה הנוכחי[דרוש מקור] והיא הייתה לבירת המדינה. בניין הממשלה, הנחשב לסימן ההיכר של העיר, נחנך ב-1969. בשנת 1996 הוקם ערוץ הטלוויזיה אל-ג'זירה בעיר. בשנת 1996 מדינת ישראל פתחה לראשונה נציגות כלכלית קבועה בדוחה. זמן קצר לאחר מכן ביקר בעיר ראש הממשלה, שמעון פרס. בנובמבר 1997 נערכה הוועידה הכלכלית למזרח התיכון וצפון אפריקה בדוחה, בהשתתפות משלחת מישראל. באותה עת גם החלו אנשי עסקים ישראלים לפעול במדינה. בשנת 2012 בקניון וילאג'יו שבעיר התרחשה שריפה בה נהרגו 19 אנשים. ב-9 בספטמבר 2025 ביצעה ישראל תקיפה אווירית בדוחה, שבה הותקף מתחם מגורים ברובע וסט ביי לגון אשר שימש את בכירי חמאס שניהלו משא ומתן על הסכם הפסקת אש לסיום הלחימה ברצועת עזה במלחמת חרבות ברזל. הייתה זו הפעם הראשונה שבה ישראל תקפה באופן ישיר אחת ממדינות מועצת שיתוף הפעולה של מדינות המפרץ כלכלה, תיירות וספורט עיקר פרנסת התושבים מתבססת על תעשיית הנפט, דיג ותיירות, בעיקר תיירות המופנית לעשירי העולם. בתחילת שנות ה-2000 החלה תנופת בנייה גדולה בדוחה, וקו הרקיע של החוף השתנה לחלוטין עם הופעתם של מגדלי מגורים ומשרדים, בהם מרכזי קניות רבים. בעיר מתקני ספורט רבים לשימוש כללי, חלקם בתשלום (טניס, גולף) וחלקם חינמיים (מגרשי כדורסל והחלקת גלגיליות). במרכז הקניות פסטיבל סיטי נפתח מגרש החלקה על קרח בתשלום. בדוחה המדברית נבנה מגרש גולף, אתר סקי סינתטי ועוד, המושכים אליהם את אילי הנפט מהסביבה וגם עשירי עולם אחרים כגון, בזמנו, מייקל ג'קסון. בשנת 2005 נערכו בעיר משחקי מערב אסיה בהשתתפות מעל ל-1,000 ספורטאים. ב-12 במאי 2006 נשבר באצטדיון האתלטיקה שבעיר שיא העולם בריצת מאה מטר גברים. ג'סטין גטלין רץ את המרחק בזמן של 9.76 שניות אך מאוחר יותר נפסלה תוצאתו לאחר שהתברר כי השתמש בסמים. דוחה אירחה את משחקי אסיה ב-15 בדצמבר 2006, והיא נבחרה לשמש כבירת התרבות הערבית לשנת 2010. דוחה הגישה את מועמדותה לאירוח משחקי הקיץ האולימפיים במסגרת המכרזים האולימפיים ל-2016 ול-2020, אך לא הצליחה לעלות לשלבי הגמר של המכרזים. היא מתכננת להגיש מועמדות למשחקים גם ב-2032 בשנת 2019 נערכו בעיר משחקי החוף העולמיים. רובעי העיר אל-מירקאב א-סלאטה נג'מה אום גוויילינה אל-רופאע אל-סוק אל-מונטזה אל-נסר אל-חילאל אל-ת'ומאמה אל-מרח'יה אל-דפנה ווסט ביי אל-סעד בין מחמוד מושיירב מוסהימיר פריג' עבדול עזיז פריג' בן דרהם פריג' בין עומראן פריג' אל-נסר השכלה ותרבות ב-1973 הוקמה אוניברסיטת קטר וב-1975 נפתח המוזיאון הלאומי של קטר, במקום שבו במקור היה ארמון השליט ב-1912. בקרבת דוחה נמצאת עיר החינוך המיועדת כולה למחקר ולהשכלה ונמצאים בה שלוחות של אוניברסיטאות אמריקאיות כמו ג'ורג'טאון, ג'ונס הופקינס ועוד. דמוגרפיה ודתות רוב תושבי דוחה הם מוסלמים. הקתולים מהווים 90% מתוך מיעוט של 150,000 נוצרים. מאז 2008 הותר לבנות כנסיות בעיר, אך ללא סממנים נוצריים (כמו הצלב) מבחוץ. רוב המסגדים בדוחה הם מהזרם הסוני או המוואחידון. האוכלוסייה בדוחה מורכבת ברובה מעובדים זרים, והאזרחים הקטרים מהווים מיעוט בעיר. חלק ניכר של האזרחים הזרים בקטר הוא ממדינות דרום אסיה, אך יש גם תושבים רבים ממזרח אסיה וכן ממדינות ערב במזרח התיכון. בעבר לא הותר לאזרחים שאינם קטרים לרכוש קרקע, אולם כיום אזרחים זרים רשאים לקנות אדמות במספר אזורים בדוחה. תחבורה בעיר שוכן נמל התעופה הבין-לאומי חמד שהוא שדה התעופה הבין-לאומי היחיד בקטר. שדה התעופה הוא בסיס הפעולה המרכזי ומושב ההנהלה של חברת התעופה הלאומית של קטר, קטר איירווייז (القطرية). הוא החליף ב-2014 את נמל התעופה הישן של העיר, אשר נסגר והיה אמור להיהרס. הוא נפתח מחדש בשנת 2022 לקראת משחקי המונדיאל. החל משנת 2006 רשת של אוטובוסים ציבוריים ומוניות מסודרות החלו לפעול ברחבי העיר. אקלים גלריה ערים תאומות ברזיל ברזיליה, ברזיל תוניסיה תוניס, תוניסיה (מ־1994) ירדן עמאן, ירדן (מ־1995) הרשות הפלסטינית בית סאחור, הרשות הפלסטינית (מ־2009) ראו גם מפרץ דוחה קישורים חיצוניים אתר האינטרנט הרשמי של דוחה (באנגלית) אתר האינטרנט הרשמי של דוחה (בערבית) אתר האינטרנט הרשמי של דוחה (בצרפתית) דוחה, באתר אנציקלופדיה בריטניקה (באנגלית) דוחה - ביקורת בטיחות בעיר ברק רביד, בדוחא בונים גורדי שחקים וחולמים על אולימפיאדה, באתר הארץ, 15 באפריל 2008 אבי יששכרוף, מרגיש בבית: פרס הסתובב בשוק של דוחא, ובירך "סבאח אל-חיר", באתר הארץ, 30 בינואר 2007 צח בר-מנשה, ‏דוחא: ייחנך מתקן ספורט חדש של 290 אלף מ"ר, באתר גלובס, 25 בספטמבר 2005 אתר נמל התעופה של דוחה כרמית וייס, ‏דוחה בירת קטאר - מנהטן בלב המדבר, באתר GoTravel הערות שוליים